**Ўзбекистон Республикаси Вазирлар Маҳкамасининг**

**“Сут ва сут маҳсулотларининг хавфсизлиги тўғрисида”ги техник регламентни тасдиқлаш ҳақидаги қарори лойиҳасига**

**ТУШУНТИРИШ ХАТИ**

**I. Қарор лойиҳасини ишлаб чиқиш учун асос**

Ўзбекистон Республикаси Президентининг 2024-йил 28-февралдаги ПҚ-91-сон қарорининг 2-иловасида келтирилган “Сут ва сут маҳсулотлари хавфсизлиги”га доир техник регламентни такомиллаштириш тўғрисидаги топшириқнинг ижросини таъминлаш мақсадида ишлаб чиқилди.

**II. Қарор лойиҳасининг қабул қилиш зарурияти**

Лойиҳанинг мақсади - инсон ҳаёти ва соғлиғини, жисмоний ва юридик шахслар, давлатнинг мол-мулкини ҳимоялаш, атроф муҳитни муҳофаза қилиш, шунингдек, харидорлар ва истеъмолчиларни (фойдаланувчиларни) унинг вазифаси ва хавфсизлигига нисбатан чалғишига олиб келувчи ҳаракатлардан огоҳлантириш мақсадида, сут ва сут маҳсулотларини ишлаб чиқариш, фойдаланиш, ташиш (ташишни ташкил этиш) ва сақлашга қўйиладиган ягона мажбурий талабларни белгилашдан иборат.

**III. Қарор лойиҳасининг мазмуни**

Қарор лойиҳасида қуйидагилар назарда тутилган:

Евроосиё иқтисодий иттифоқи (ЕОИИ)га аъзо бўлган давлатларнинг техник тартибга солиш меъёрлари билан мослаштирилган ҳамда жаҳон стандарлари билан уйғунлаштирилган янги таҳрирдаги “Сут ва сут маҳсулотлари тўғрисида”ги техник регламенти тасдиқланади;

сут ва сут маҳсулотлари хавфсизги, ишлаб чиқариш, фойдаланиш, ташиш ва сақлаш жараёнларида хавфсизлигини таъминлаш ҳамда уларни қадоқлаш ва тамғалашга қўйиладиган талаблар ўрнатиш;

сут ва сут маҳсулотларининг мамлакат бозоридаги муомала қоидалари ва улардан доимий фойдаланиш учун рухсатнома расмийлаштириш тартибини ҳисобга олган ҳолда умумий белгиланган хавфсизлик талабларини ўрнатиш;

**IV. Қарор лойиҳасининг муҳокамаси**

Ўзбекистон Республикаси Президентининг 2024-йил 28-февралдаги ПҚ-91-сон қарорининг 2-иловасида келтирилган “Ўзбекистон Техник жиҳатдан тартибга солиш агентлигининг фаолиятини ташкил этиш чора-тадбирлари тўғрисида”ги қарорига мувофиқ, мазкур лойиҳа Ўзбекистон Республикасининг Интерактив давлат хизматлари ягона порталига махсус бўлимда муҳокама қилиш учун жойлаштирилган (ID- );

Жамоатчилик муҳокамасига (ID- ) жойлаштирилди;

**V. Молиявий харажатлар тўғрисида маълумот**

Қарорнинг қабул қилиниши муносабати билан Ўзбекистон Республикаси Давлат бюджетидан қўшимча маблағлар талаб этилмайди.

**VI. Қарор лойиҳасининг манфаатдор вазирлик ва идоралар билан келишилганлиги тўғрисидаги маълумот**

Қарор лойиҳаси белгиланган тартибда Ўзбекистон Республикаси Иқтисодий тараққиёт ва камбағалликни қисқартириш вазирлиги, Соғлиқни сақлаш вазирлиги, Ветеринария ва чорвачиликни ривожлантириш Давлат қўмитаси, Ўзбекистон техник жиҳатдан тартибга солиш агентлиги, Экология ва атроф муҳитни мухофаза қилиш давлат қўмитаси, Ўзбекистон Савдо-саноат палатаси, Давлат мулк қўмиталари билан келишилади.

**VII. Кутилаётган натижалар**

Мазкур лойиҳа Ўзбекистон Республикасининг озиқ-овқат маҳсулотлари, жумладан сут ва сут маҳсулотлари ишлаб чиқариш саноатини ва реализация қилиш секторини янги босқичга олиб чиқиш билан бирга халқаро ва минтақавий меъёрий нормаларга уйғунлашган ва хавфсизлик кўрсаткичлари бўйича ривожланган давлатларида белгиланган талаблардан қолишмайдиган мазкур умумий техник регламентга асосан ишлаб чиқарилган ёки мувофиқлиги баҳоланган ускуналар жаҳон бозорларида кучли рақобатга дош бериши кутилмоқда.

Ишлаб чиқарувчилар томонидан умумий техник регламент талабларига мувофиқлиги, хавфсизлик талабларига жавоб берадиган юқори сифатли маҳсулотларнинг ишлаб чиқарилишини таъминлайди, Ўзбекистон Республикаси бозорларида сут ва сут маҳсулотларининг хавфсизлигини, рақобат бардошлигини ошириш ва хавфли бўлган маҳсулотларни кириб келишини олдини олади.

|  |  |  |
| --- | --- | --- |
| Ўзбекистон Республикаси  қишлоқ хўжалиги вазири |  | И. Абдурахмонов |